open-index/open-wikipedia-markdown huggingface dataset:
குடும்ப ஒளிப்படவியல்

**குடும்ப ஒளிப்படவியல்** *(Family photography)* என்பது, குடும்ப உறுப்பினர்களின் அன்றாட வாழ்க்கை நிகழ்வுகள், பண்டிகைகள், மற்றும் பிற முக்கியமான நிகழ்வுகளைப் ஒளிப்படம் பிடித்து, அவற்றைச் சேகரித்து, எதிர்கால சந்ததியினருக்குப் பதிவு செய்யும் ஒரு முறையாகும். இது ஒரு தனிப்பட்ட குடும்பத்தின் வரலாறு மற்றும் கலாச்சாரத்தை விவரிக்கும் ஒரு வழியாகவும் பயன்படுகிறது. 

குடும்ப ஒளிப்படவியலில், நொடிப்பொறி ஒளிப்படவியலும் கையாளப்படுகின்றன.  இது குடும்ப உறுப்பினர்கள், நண்பர்கள், செல்லப்பிராணிகள், பிள்ளைகள் விளையாடுவது போன்ற அன்றாட நிகழ்வுகளைப் படம்பிடித்து, ஒரு குடும்பத்தின் நினைவுகளைப் பதிவு செய்யும் ஒரு முறையாகவும் உள்ளது.

## முக்கிய கூறுகள்
குடும்ப ஒளிப்படங்கள், குடும்பத்தின் வரலாறு, மரபுகள், மற்றும் கலாச்சாரத்தை விவரிக்கும் ஒரு முக்கிய வழியாகும். மேலும்  எதிர்கால சந்ததியினருக்கு அவர்களின் முன்னோடிகள் மற்றும் குடும்பத்தின் வரலாறு பற்றிய ஒரு புரிதலை வழங்குகின்றன. குடும்ப ஒளிப்படங்கள், குடும்ப உறுப்பினர்களுக்கிடையேயான தனிப்பட்ட நினைவுகளைப் ஆவணப்படுத்தி, அவற்றைச் சேகரிக்கும் ஒரு வழியாகவும் பயன்படுகிறது.

**சாதகங்கள்:** 
* குடும்ப உறுப்பினர்கள் ஒருவருக்கொருவர் நெருங்கி இருக்க உதவுகிறது.
* குடும்பத்தின் வரலாறு மற்றும் கலாச்சாரத்தை எதிர்கால சந்ததியினருக்குப் பதிவு செய்ய உதவுகிறது.
* தனிப்பட்ட நினைவுகளைப் பதிவு செய்து, அவற்றைச் சேகரிக்கும் ஒரு வழியாகவும் பயன்படுகிறது.

**கவனிக்க வேண்டியவை:** 
* ஒளிப்படங்களின் தரத்தை கவனிக்க வேண்டும்.
* ஒளிப்படங்களின் மூலம் குடும்பத்தின் வரலாற்றையும், கலாச்சாரத்தையும் சரியான முறையில் பதிவு செய்ய வேண்டும்.
* ஒளிப்படங்களைச் சேகரித்து, பாதுகாத்து, எதிர்கால சந்ததியினருக்குப் பதிவு செய்ய வேண்டும்.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தேவிப்பிரியா

**தேவிப்பிரியா** தமிழ்த் திரைப்பட நடிகையும், நாடக நடிகையும், பின்னணிக் குரல் கலைஞரும் ஆவார். இவர் ஐம்பதிற்கும் அதிகமான தொலைக்காட்சித் தொடர்களில் நடித்துள்ளார்.

## திரைப்படங்கள்
* வாலி
* ஊரு விட்டு ஊரு வந்து
* யாமிருக்க பயமேன்

## தொலைக்காட்சித் தொடர்கள்
* அத்திப்பூக்கள்
* மாப்பிள்ளை
* சந்திரகுமாரி
* சந்திரலேகா
* செல்லமே
* புதுப்புது அர்த்தங்கள்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
லாரா ரைட்

**லாரா ரைட்** (*Laura Wright*) ஒரு ஐக்கிய அமெரிக்க நனிசைவ அறிஞரும் மேற்கு கரோலினா பல்கலைக்கழகத்தில் ஆங்கிலப் பேராசிரியரும் ஆவார். இவர் நனிசைவ ஆராய்ச்சிப் படிப்பினை நனிசைவவியல் என்ற ஒரு புதிய கல்வித் துறையாக முன்மொழிந்தவர் ஆவார். இவர் 2015-ம் ஆண்டு பதிப்பித்த *தி வீகன் ஸ்டடீஸ் பிராஜக்ட்டு* என்ற நூல் இத்துறையின் அடிப்படை நூலாக உருமாறியது. 2021-ம் ஆண்டு நிலவரப்படி, நனிசைவ ஆய்வுகள் பற்றிய இரண்டு கட்டுரைத் தொகுப்புகளை இவர் திருத்தி வெளியிட்டுள்ளார்.

## கல்வி
ரைட் 1992-ம் ஆண்டு அப்பலாச்சியன் மாநிலப் பல்கலைக்கழகத்தில் ஆங்கிலத்தில் இளங்கலைப் பட்டமும், 1995-ம் ஆண்டு கிழக்கு கரோலினா பல்கலைக்கழகத்தில் ஆங்கிலத்தில் முதுகலைப் பட்டமும், 2004-ம் ஆண்டு மாசசூசெட்ஸ் ஆம்ஹெர்ஸ்ட் பல்கலைக்கழகத்தில் பின்காலனித்துவ இலக்கியம் மற்றும் உலக இலக்கியத்தில் முனைவர் பட்டமும் பெற்றார்.

## ஆதிக்கத் துறைகள்
நனிசைவ ஆய்வுகளுக்கு மேலதிகமாக, பிந்காலனித்துவ இலக்கியம் மற்றும் கோட்பாடு, தென்னாப்பிரிக்க இலக்கியம், சுற்றுச்சூழல் திறனாய்வு, விலங்கு ஆய்வுகள், மற்றும் உணவு ஆய்வுகள் ஆகியவற்றிலும் ரைட் கவனம் செலுத்தி வருகிறார்.

## விருதுகளும் கௌரவங்களும்
* வட கரோலினா பல்கலைக்கழகத்தின் சிறந்த கற்பித்தலுக்கான ஆளுநர் வாரிய விருது (2018) 
* தேசிய மனிதவியல் மைய பெல்லோஷிப் (2012)
* பெண்ணிய பாண்டித்தியத்திற்கான நவீன மொழி சங்கத்தின் புளோரன்ஸ் ஹோவ் விருது (2008)

## படைப்புகளும் பதிப்புகளும்
* (2021) ed. *The Routledge Handbook of Vegan Studies*. London: Routledge.
*(2019) ed. *Through a Vegan Studies Lens: Textual Ethics and Lived Activism*. Reno: University of Nevada Press.
* (2015) *[[The Vegan Studies Project|The Vegan Studies Project: Food, Animals, and Gender in the Age of Terror]]*. Athens: University of Georgia Press.
* (2014) with Jane Poyner and Elleke Boehmer, eds. *Approaches to Teaching Coetzee's *Disgrace* and Other Works*. New York: The Modern Language Association of America.
* (2013) with Elizabeth Heffelfinger. *Visual Difference: Postcolonial Studies and Intercultural Cinema*. New York: Peter Lang.
* (2010) *Wilderness into Civilized Shapes: Reading the Postcolonial Environment*. Athens: University of Georgia Press.
* (2006) *Writing Out of All the Camps: J. M. Coetzee's Narratives of Displacement*. New York: Routledge.

## மேற்கோள் தரவுகள்

பகுப்பு:வாழும் மக்கள்
பகுப்பு:அமெரிக்க எழுத்தாளர்கள்
பகுப்பு:விலங்குரிமை அறிஞர்கள்
பகுப்பு:நனிசைவ ஆர்வலர்கள்
அம்மோனியம் சாலிசிலேட்டு

**அம்மோனியம் சாலிசிலேட்டு** (*Ammonium salicylate*) என்பது C7H9NO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
மந்தவாயுச்சூழலில் சாலிசிலிக் அமிலத்துடன் அம்மோனியா கரைசலைச் சேர்த்து வினைபுரியச் செய்தால் அம்மோனியம் சாலிசிலேட்டு உருவாகும். 
::NH3 + C6H4(OH)COOH -> NH4C6H4(OH)COO

## இயற்பியல் பண்புகள்
அம்மோனியம் சாலிசிலேட்டு நிறமற்ற படிகங்களாக உருவாகிறது. நீர் மற்றும் எத்தனாலில் நன்றாகக் கரையும். 213°செல்சியசு வெப்பநிலையில் சிதைவடைகிறது.

## பயன்கள்
அம்மோனியம் சாலிசிலேட்டு சேர்மம் பொதுவாக மருந்துகள், அழகுசாதனப் பொருட்கள் மற்றும் விவசாயம் போன்ற பல தொழில்களில் பயன்படுத்தப்படுகிறது.

தோல் நோய்கள், பல்வேறு தசை வலிகளுக்கு நிவாரணம் மற்றும் பல மருந்துகளின் ஓர் அங்கமாகப் அம்மோனியம் சாலிசிலேட்டு பயன்படுத்தப்படுகிறது. ஒளியில் வெளிப்படும்போது அம்மோனியாவை வெளியிடுவதன் மூலம் நிறமாற்றம் அடைகிறது. இரும்புச் சேர்மங்களை எளிதில் நிறமாற்றம் செய்கிறது. தண்ணீரில் சிறிது அமிலக் கரைசலை உருவாக்குகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:சாலிசிலேட்டுகள்
அம்மோனியம் ஐப்போகுளோரைட்டு

**அம்மோனியம் ஐப்போகுளோரைட்டு** (*Ammonium hypochlorite*) என்பது NH4ClO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## இயற்பியல் பண்புகள்
நீர்த்த வடிவத்தில் மட்டுமே  அம்மோனியம் ஐப்போகுளோரைட்டு காணப்படுகிறது. விரைவாகவும் சிதைவடைகிறது.

## வேதிப் பண்புகள்
அம்மோனியாவுடன் சேர்த்து கொதிக்கவைத்தால் அம்மோனியம் ஐப்போகுளோரைட்டு சேர்மம் சிதைவடைந்து, அம்மோனியம் குளோரைடை உருவாக்குகிறது:

3 NH4ClO + 2 NH3 -> 3 NH4Cl + N2 + 3 H2O

## பயன்கள்
0.5–1.0% வரை நீர்த்த அம்மோனியமைப்போகுளோரைட்டு கரைசல்கள், சலவை செய்வதற்கு அல்லது வீட்டு மற்றும் விவசாய வளாகங்களை சுத்தம் செய்வதற்கு பாக்டீரியாக் கொல்லிகள் மற்றும் கிருமிநாசினிகளாகப் பயன்படுத்தப்படுகின்றன.

## மேற்கோள்கள்

பகுப்பு:அமோனியம் சேர்மங்கள்
பகுப்பு:ஐப்போகுளோரைட்டுகள்
பாதூரியா சட்டமன்றத் தொகுதி

**பாதூரியா சட்டமன்றத் தொகுதி** (Baduria Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. பாதூரியா, பசீர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
அம்மோனியம் எக்சாபுரோமோமெர்க்குரேட்டு(II)

**அம்மோனியம் எக்சாபுரோமோமெர்க்குரேட்டு(II)** (*Ammonium hexabromomercurate(II)*) என்பது  (NH4)4[HgBr6] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
பாதரசம்(II) புரோமைடையும் அம்மோனியம் புரோமைடையும் சேர்த்து வினைபுரியச் செய்தால் அம்மோனியம் எக்சாபுரோமோமெர்க்குரேட்டு(II) உருவாகும்.

::HgBr2 + 4NH4Br -> (NH4)4[HgBr6]

## இயற்பியல் பண்புகள்
அம்மோனியம் எக்சாபுரோமோமெர்க்குரேட்டு(II)  சேர்மம் நாற்கோணக படிக அமைப்பில் P4/mnc என்ற இடக்குழுவில் a = 0.925560 நானோமீட்டர், c = 0.88657 நானோமீட்டர், Z = 2 என்ற அணிக்கோவை அளவுருக்களுடன் கருப்பு நிறப் படிகங்களாக உருவாகிறது. 

200 கெல்வின் வெப்பநிலையில், அம்மோனியம் எக்சாபுரோமோமெர்க்குரேட்டு(II)  சேர்மம் P21/n என்ற இடக்குழுவில் ஒற்றைச் சாய்வு அமைப்பின் ஒரு கட்டத்திற்குள் நுழைகிறது.  250 கெல்வின் வெப்பநிலையில் Pnnm என்ற இடக்குழுவில் நேர்ச்சாய்சதுரப் படிக அமைப்பில் படிகங்களை உருவாக்குகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:மெர்க்குரேட்டுகள்
நாக பஞ்சமி (தொலைக்காட்சித் தொடர்)

**நாக பஞ்சமி** என்பது விஜய் தொலைக்காட்சியில் 2 சூன் 2025ஆம் ஆண்டு முதல் திங்கள் முதல் சனி வரை இரவு 9 மணிக்கு ஒளிபரப்பான இசை குடும்பக் கதை பின்னணியை கொண்ட தொலைக்காட்சி நாடகத் தொடர் ஆகும். இந்தத் தொடர் வங்காளி மொழி தொடரான 'போட்டால் குமார் கான்வலா' எனும் தொடரின் மறு ஆக்கம் ஆகும்.

இந்தத் தொடரை தாய் செல்வம் என்பவர் இயக்க, ரச்சிதா மகாலட்சுமி, ராஜ் வெங்கட், போன்ற பலர் நடித்துள்ளனர்.  இசை அமைப்பாளர் எம். ஜெயச்சந்திரன் இந்தத் தொடருக்குப் பின்னணி இசை அமைத்துள்ளார்.

## மேற்கோள்கள்

## வெளி இணைப்புகள்

பகுப்பு:விஜய் தொலைக்காட்சி நிகழ்ச்சிகள்
சேர் சா சூரி பள்ளிவாசல்

**சேர் சா சூரி பள்ளிவாசல்** (*Sher Shah Suri Mosque*) இந்தியாவின் பீகார் மாநிலத்தின் தலைநகரான பாட்னாவில் அமைந்துள்ளது. சேர்சாகி பள்ளிவாசல் என்ற பெயராலும் இது அழைக்கப்படுகிறது. ஆப்கானிய பாணி கட்டிடக்கலைக்கு ஓர் எடுத்துக்காட்டாக இப்பள்ளிவாசல் கருதப்படுகிறது. சேர் சா சூரி தனது ஆட்சியின் நினைவாக சேர் சா சூரி பள்ளிவாசலை 1540-1545 ஆம் ஆண்டு காலத்தில் கட்டினார். இது தவல்புராவுக்கு அருகிலுள்ள புராப் தர்வாசாவின் தென்மேற்கு மூலையில் அமைந்துள்ளது.

## வரலாறு
சேர் சா சூரி பள்ளிவாசலின் கட்டுமானப் பணிகள் 1540 ஆம் ஆண்டு சேர் சா சூரியின்  ஆட்சிக் காலத்தில் தொடங்கி 1545 ஆம் ஆண்டில் நிறைவடைந்தன.

## கட்டடக்கலை
ஆப்கானிய கட்டிடக்கலை பாணியில் கட்டப்பட்ட சேர் சா சூரி பள்ளிவாசல் இந்தியாவில் உள்ள பல வரலாற்று சிறப்புமிக்க பள்ளிவாசல்களில் ஒன்றாகும். மேலும் இது பாட்னாவின் ஒரு அடையாளமுமாகும். பள்ளிவாசலின் வளாகத்திற்குள் ஒரு கல்லறை உள்ளது. இக்கல்லறை ஓர் எண்கோண கல் பலகையால் மூடப்பட்டுள்ளது. ஆனால் சேர் சா சூரி பள்ளிவாசலின் ஈர்ப்பு அதன் மைய குவிமாடம் ஆகும். இது கூரையின் நடுவில் அமைந்து நான்கு சிறிய குவிமாடங்களால் சூழப்பட்டுள்ளது. இந்த வடிவமைப்பின் தனித்துவமான பகுதி என்னவென்றால், எந்த கோணத்தில் இருந்து பார்த்தாலும் மூன்று குவிமாடங்கள் மட்டுமே இருப்பதாகத் தெரியும் என்பதாகும்.

## மேற்கோள்கள்

பகுப்பு:பீகார்
பகுப்பு:பள்ளிவாசல்கள்
சவகர் பாலம்

**சவகர் பாலம்** (*Jawahar Setu*) இந்திய மாநிலமான பீகார் மாநிலத்தில் தேக்ரி-ஆன்-சோன் மற்றும் சோன் நகர் இடையே, சோன் ஆற்றின் குறுக்கே அமைந்துள்ளது. இந்தியாவின் முதல் பிரதமர் சவகர்லால் நேருவின் பெயர் இப்பாலத்திற்கு பெயரிடப்பட்டது. 1963 ஆம் ஆண்டு முதன்மை பொறியாளர் சாந்தாராம் எசு. காசியப் அவர்களால் வடிவமைக்கப்பட்டு கட்டி முடிக்கப்பட்டது.

3,061 மீட்டர் (10,043 அடி) சாலைப் பாலத்தில் பெரும் தலைநெடுஞ்சாலை/தேசிய நெடுஞ்சாலை எண் 2  செல்கிறது. 1963-65 ஆம் ஆண்டில் காமன் இந்தியா நிறுவனம் இப்பாலத்தைக் கட்டியது. 

சவகர் பாலத்திற்கு இணையாக உள்ள நேரு பாலம் 1900 ஆம் ஆண்டு கட்டப்பட்டது.

## மேற்கோள்கள்

பகுப்பு:பீகார்
பகுப்பு:இந்தியப் பாலங்கள்
சத்ய சந்திரசேகரேந்திர சரஸ்வதி

**ஜெகத்குரு  ஸ்ரீ சத்ய சந்திரசேகரேந்திர சரஸ்வதி** (*Jagadguru Sri Satya Chandrashekarendra Saraswati Swami*) என்பவர், காஞ்சி சங்கர மடத்தின் 70-ஆவது பீடாதிபதியான விஜயேந்திர சரஸ்வதியால் சந்நியாச தீட்சை, காஷாய தீட்சை மற்றும் மந்திர தீட்சை, கமண்டலம், தண்டம் வழங்கப்பெற்று காஞ்சி சங்கர மடத்தின் 71-ஆவது பீடாதிபதியாக 30 ஏப்ரல் 2025 அட்சயதிருதியை நன்னாள் அன்று பொறுப்பேற்றார்.

## பிறப்பு
சத்ய சந்திரசேகரேந்திர சரஸ்வதியின் இயற்பெயர்  துட்டு *சத்ய வெங்கட் சூர்ய சுப்ரமண்ய கணேச சர்மா திராவிட்* என்பதாகும். இவர் ஆந்திரப் பிரதேசம் மாநிலத்தில் உள்ள அன்னவரம் நகரத்தின் புரோகிதரான சீனிவாச சூரிய சுப்ரமணிய தன்வந்திரி - அலமேலு மங்கலதேவி இணையரின் ஒரே மகனாக 29 ஏப்ரல் 1999 அன்று பிறந்தார்.

## கல்வி
சத்ய சந்திரசேகேந்திர சரஸ்வதி துவாரகா திருமலையில் உள்ள வேத பாடசாலையில், வேத வித்தகரான சந்துகுல்லு ஹோசரமானே பட் சர்மாவிடம் ரிக் வேத மந்திரம் மற்றும் இந்து தர்ம சாத்திரங்களைக் கற்றார்.
## இளைய பீடாதிபதி பட்டம்
சங்கர மடத்தின் 70-ஆவது பீடாதிபதியான விஜயேந்திர சரஸ்வதி, 30 ஏப்ரல் 2025 (அட்சய திருதியை) அன்று சத்ய வெங்கட் சூர்ய சுப்ரமண்ய கணேச சர்மா திராவிட்டுக்குத் துறவற தீட்சை, காஷாய தீட்சை மற்றும் மந்திர தீட்சை வழங்கி,  சத்ய சந்திரசேகரேந்திர சரஸ்வதி எனும் பெயர் சூட்டி காஞ்சி சங்கர மடத்தின் 71-ஆவது இளைய பீடாதிபதியாக்கினார்.

## இதனையும் காண்க
* காஞ்சி சங்கர மடம்
* சந்திரசேகர சரசுவதி - 68வது காஞ்சி சங்கர மட பீடாதிபதி
* செயந்திர சரசுவதி  - 69வது காஞ்சி சங்கர மட பீடாதிபதி
* விசயேந்திர சரசுவதி  -70வது காஞ்சி சங்கர மட பீடாதிபதி
## மேற்கோள்கள்

பகுப்பு:வாழும் மக்கள்
பகுப்பு:கிழக்கு கோதாவரி மாவட்டம்
பகுப்பு:காஞ்சி சங்கர மட பீடாதிபதிகள்
கான்கெர் அணை

**கான்கெர் அணை** (*Kanher Dam*) என்பது இந்தியாவின் மகாராட்டிர மாநிலத்தில் சாத்தாரா அருகே வென்னா ஆற்றின் மீது அமைந்துள்ள ஒரு மண் நிரப்பு, ஈர்ப்பு அணை ஆகும்.

## விவரக்குறிப்புகள்
மிகக் குறைந்த அடித்தளத்திற்கு மேலே அணையின் உயரம்  ஆகும். அணையின் நீளம்  ஆகும். அணையின் உள்ளடக்கம்  ஆகும். இந்த அணையின் மொத்த நீர் சேமிப்புத் திறன்  ஆகும்.

## நோக்கம்
* நீர்ப்பாசனம்
* நீர் மின்சாரம்

## மேற்கோள்கள்

பகுப்பு:சாத்தாரா மாவட்டம்
பகுப்பு:மகாராட்டிர அணைகள்
துளசி தந்தி

thumb|துளசி தந்தி
**துளசி தந்தி** (*Tulsi Tanti*) (2 பிப்ரவரி 1958-1 அக்டோபர் 2022) சுஸ்லானின் நிறுவனர், தலைவர் மற்றும் நிர்வாக இயக்குநராக அறியப்பட்ட ஒரு இந்தியத் தொழிலதிபர் ஆவார். "இந்தியாவின் காற்றாலையின் மனிதர்" என்று அழைக்கப்பட்ட இவர், இந்திய காற்றாலை உற்பத்தியாளர்கள் சங்கத்தின் தலைவராகவும், மே 2006 முதல் பெல்ஜியத்தைத் தளமாகக் கொண்ட காற்றாலையின் கியர்பாக்ஸ் உற்பத்தியாளரான ZF விண்ட் பவர் ஆன்ட்வெர்பென் தலைவராக இருந்தார்.

2006 ஆம் ஆண்டில் உலகின் இரண்டு பணக்கார எரிசக்தி தொழில்முனைவோரில் ஒருவராக இவர் அங்கீகரிக்கப்பட்டார், மேலும் சுஸ்லான் சந்தை மூலதனத்தின் அடிப்படையில் உலகின் மிகப்பெரிய காற்றாலை மின் நிறுவனமாக இருந்தது. இந்தியாவின் *குளோபல் வெல்த் கிளப்* பட்டியலில் எட்டாவது இடத்தில் இருந்த இவர், 2008 ஆம் ஆண்டின் ஃ*போர்ப்ஸ் பில்லியனர் ப்ளோஅப்களின்* பட்டியலிலும் இடம் பெற்றார். 2009 ஆம் ஆண்டில், தொழில்முனைவோர் பார்வை பிரிவில் ஐக்கிய நாடுகள் சூழல் திட்டத்தால் *சாம்பியன்ஸ் ஆஃப் தி எர்த்* விருது இவருக்கு வழங்கப்பட்டது.

தொழில்முறைரீதியாக ஒரு பொறியியலாளரான தந்தி, பிர்லா விஸ்வகர்ம மகாவித்யாலயாவில் பொறியியலில் பட்டப்படிப்பை முடித்தார், தந்தி முதலில் ஒரு சிறிய ஜவுளி நிறுவனத்தின் உரிமையாளராகவும் மேலாளராகவும் இருந்தார், ஒழுங்கற்ற மின்சார விநியோகத்தால் பாதிக்கப்பட்டார். இச்சிக்கலைத் தீர்க்க இரண்டு காற்றாலை விசையாழிகளை வாங்கினார். இந்த முயற்சியே இறுதியில் இந்தியாவில் காற்றாலை சக்தியின் உருவாக்கத்திற்கான ஒரு முதல் முயற்சியாக அமைந்தது.

தந்தி தனது 64 வயதில், அக்டோபர் 1,2022 அன்று மாரடைப்பால் இறந்தார். இவரது மறைவுக்குப் பிறகு வினோத் ஆர் தந்தி தலைவராகவும், கிரிஷ் தந்தி சுஸ்லான் நிறுவனத்தின் துணைத் தலைவராகவும் உள்ளனர்.

## மேற்கோள்கள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இந்திய கோடீசுவரர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:2022 இறப்புகள்
பகுப்பு:1958 பிறப்புகள்
2003 மும்பை குண்டுவெடிப்புகள்

**2003 மும்பை கார் குண்டுவெடிப்புகள்** (*25 ஆகஸ்டு 2003 Mumbai bombings*), இந்தியாவின் மும்பை பெருநகரத்தில் சுற்றுலாப் பயணிகள் மற்றும் மக்கள் நடமாட்டம் அதிகம் உள்ள இந்தியாவின் நுழைவாயில் மற்றும் சாவேரி பஜார் எனும் நகைக்கடைகள் நிறைந்த பகுதிகளில் 25 ஆகத்து 2023 அன்று பாகிஸ்தானின் லஷ்கர்-ஏ-தொய்பா அமைப்பின்  தீவிரவாதிகளான முகமது அனீப் சையது, அவன் மனைவி பமீதா  சையது மற்றும் அஸ்ரப் அன்சாரி ஆகியோர் நடத்திய இரட்டை கார் குண்டி வெடிப்புகளாகும். இக்குண்டு வெடிப்புகளில் 54 பேர் கொல்லப்பட்டனர் மற்றும் 244 பேர் படுகாயமடைந்தனர்.

31 ஆகத்து 2003 அன்று குண்டு வெடிப்புகளுக்கு காரணமானவர்கள் சந்தேகிக்கப்பட்ட  லஷ்கர்-ஏ-தொய்பா அமைப்பின்  தீவிரவாதிகளான முகமது அனீப் சையது, அவன் மனைவி பமீதா  சையது மற்றும் அஸ்ரப் அன்சாரி ஆகியோரை காவல்துறை  பயங்கரவாதச் செயல்களைத் தடை செய்யும் சட்டத்தின் கீழ் கைது செய்து, விசாரணை நடத்தி,  நீதிமன்றத்தில் குற்றப் பத்திரிக்கை தாக்கல் செய்தனர். பொடா சிறப்பு நீதிமன்றம் மேற்படி மூன்று திவீரவாதிகளுக்கு, ஆகஸ்டு 2009ல் மரண தண்டனை  விதித்து தீர்ப்பு வழங்கியது. இத்தீர்ப்பை மும்பை உயர் நீதிமன்றம் உறுதி செய்தது.

## மேற்கோள்கள்

பகுப்பு:இந்தியாவில் இஸ்லாமிய பயங்கரவாதம்
பகுப்பு:மும்பையில் தீவிரவாதத் தாக்குதல்கள்
பகுப்பு:2003 நிகழ்வுகள்
ஹண்டிங்டன் விலங்கு வன்கொடுமையை நிறுத்து

**ஹண்டிங்டன் விலங்கு வன்கொடுமையை நிறுத்து** (*Stop Huntingdon Animal Cruelty*, SHAC) என்பது ஐரோப்பாவின் மிகப்பெரிய ஒப்பந்த விலங்குப் பரிசோதனை ஆய்வகமான ஹண்டிங்டன் உயிர் அறிவியல் நிறுவனத்தை மூடுவதற்கான ஒரு பன்னாட்டு விலங்குரிமைப் பிரச்சார அமைப்பாகும். எலிகள் முதல் முதனிகள் வரையிலாக பல்வேறு விலங்கினங்களின் மீதும் ஒவ்வொரு ஆண்டும் சுமார் 75,000 விலங்குகளில் மருத்துவ மற்றும் பலதரப்பட்ட பொருட்களை HLS ஆய்வகம் பரிசோதித்தது. இது 1989 முதல் விலங்குரிமை ஆர்வலர்கள், நிருபர்கள் உள்ளிட்டோரது செயற்பாடுகளால் பெரிய அளவில் கசியவிடப்பட்டும் இரகசிய விசாரணைகளுக்கு உட்படுத்தப்பட்டும் வந்திருந்தது.

1997-ம் ஆண்டு HLS ஆய்வக ஊழியர்கள் தங்கள் பராமரிப்பில் இருந்த பீகல் வகை நாய்களை உலுக்குவதையும், குத்துவதையும், அவற்றிடம் கத்துவதையும் விலங்குரிமை செயற்பாட்டு இயக்கமான பீட்டா அமைப்பினர் அவ்வாய்வகத்திற்குள்ளே ரகசியமாக படமெடுத்து வெளியிட்டதாகக் கூறப்படுகிறது. இதனைத் தொடர்ந்து மூன்று பிரித்தானிய விலங்குரிமை ஆர்வலர்களான கிரெக் அவேரி, ஹீதர் ஜேம்ஸ், மற்றும் நடாஷா டெல்மேக்னே ஆகியோரால் ஸ்டாப் ஹண்டிங்டன் அனிமல் க்ரூயல்டி அமைப்பு தொடங்கப்பட்டது. இந்தக் காணொளிகள் ஐக்கிய இராச்சியத்தில் சேனல் 4 என்ற தொலைக்காட்சி நிறுவனத்தால் ஒளிபரப்பப்பட, அக்காட்சிகளில் இருந்த HLS ஆய்வக ஊழியர்கள் பணிநீக்கம் செய்யப்பட்டு அவர்கள் மீது வழக்கு தொடரப்பட்டது. மேலும் விலங்குப் பரிசோதனைகளைச் செய்வதற்கான HLS ஆய்வகத்தின் உரிமம் ஆறு மாதங்களுக்கு ரத்து செய்யப்பட்டது. HLS ஆய்வகம் சட்ட நடவடிக்கை எடுப்பதாக பீட்டா நிறுவனத்தை அச்சுறுத்தியதைத் தொடர்ந்து பீட்டா தனது போராட்டங்களை நிறுத்தியது. இதனைத் தொடர்ந்து ஸ்டாப் ஹண்டிங்டன் அனிமல் க்ரூயல்டி அமைப்பு ஒரு தலைமையற்ற அமைப்பாக உருவெடுத்தது.

## இவற்றையும் காண்க
* விலங்குரிமை
* விலங்கு விடுதலை முன்னணி

## மேற்கோள்கள்

## மேலும் படிக்க

;வெளியிணைப்புகள்
*Indymedia UK SHAC topic page
*The Shac 7
*The footage shot undercover inside HLS by PETA; see the same footage on *YouTube*.
*"Inside HLS", describes five undercover investigations into HLS between 1989 and 2001
*''Diaries of Despair'', *Uncaged Campaigns*, accessed 17 January 2011.
* "Hit 'Em Head On", SHAC, 9-minute video on *YouTube*, 2006.
* "Time for Action 3", SHAC, 4-minute video on *YouTube*, 2005.

;புத்தகங்களும் ஆய்வுக் கட்டுரைகளும்
*Bhattacharya, Shaoni. Scientists demand law against animal rights extremism, *New Scientist*, 22 April 2004.
*British Home Office. "Animal Welfare—Human Rights: protecting people from animal rights extremists", July 2004.
*Cox, Simon and Vadon, Richard. "How animal rights took on the world", BBC Radio 4, retrieved 18 June 2006.
*
*Gibson, Ian. Statement by Dr. Ian Gibson (Norwich, North) *Hansard*, 19 March 2003.
*Robbins, John. "Red in Tooth and Law", *The Lawyer*, 16 August 2004.
*Lennard, Natasha. How the Prosecution of Animal Rights Activists as Terrorists Foretold Today’s Criminalization of Dissent *The Intercept*. 12 December 2019

பகுப்பு:விலங்கு விடுதலை முன்னணி
பகுப்பு:விலங்குரிமைப் போராட்டங்கள்
பகுப்பு:விலங்குப் பரிசோதனை
பகுப்பு:விலங்கு வன்கொடுமை
நய்காத்தி சட்டமன்றத் தொகுதி

**நய்காத்தி சட்டமன்றத் தொகுதி** (Naihati Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. நய்காத்தி, பாரக்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பிள்ளை ஒளிப்படவியல்

**பிள்ளை ஒளிப்படவியல்** அல்லது **குழந்தை ஒளிப்படவியல்** *(Child Photography)* என்பது, ஆண், பெண் ஆகிய இரு பாலருக்கும் பொதுவான பிள்ளைகளைப் ஒளிப்படம் எடுக்கும் ஒரு சிறப்புப் பிரிவாகும், இதில் குழந்தைப் பருவத்தின் ஒருமை, வளர்ச்சி மற்றும் தனித்துவமான தருணங்களை பதிவுசெய்வது அடங்கும். குழந்தை ஒளிப்படவியலின் நோக்கம், குழந்தை பருவத்தின் அழகையும், மகிழ்ச்சியையும், இயற்கையான உணர்ச்சிகளையும் ஒளிப்படம் மூலம் அதை ஒரு தனித்துவமான கலைப்படைப்பாக மாற்றுவதாகும். 

பிள்ளைகள் தங்கள் சூழ்நிலைகளுக்கு ஏற்ப இயற்கையாகப் பிரதிபலிக்கும் போது எடுக்கப்படும் ஒளிப்படங்கள், குழந்தை ஒளிப்படவியலின் ஒரு முக்கிய அங்கமாகும். பிறந்தநாள் கொண்டாட்டங்கள், குடும்பக் கொண்டாட்டங்கள், பள்ளிக்கூட நிகழ்வுகள் போன்ற முக்கிய தருணங்களை பதிவு செய்வது, பிள்ளை ஒளிப்படவியலின் ஒரு பகுதியாகும். பெற்றோர், சகோதரர், சகோதரி மற்றும் பிற குடும்ப உறுப்பினர்களுடனான பிள்ளைகளுக்கிடையேயான பாசப்பிணைப்பை படம் பிடித்துக் காட்டுவது, குழந்தை ஒளிப்படவியலின் சிறப்புகளாகும். மேலும் இது ஒரு அழகான படத்தைப் படம் பிடிப்பது மட்டுமல்ல - இது ஒரு நீடித்த உணர்ச்சி ரீதியான தொடர்பை உருவாக்குவது, உங்கள் குழந்தையின் அடையாளத்தை வடிவமைக்க உதவுவது மற்றும் அவர்கள் யார், அவர்கள் எங்கிருந்து வருகிறார்கள் என்பதற்கான காட்சி கதையை அவர்களுக்கு வழங்குவது பற்றியதாகும். 

## கலை மற்றும் நுட்பம்
பிள்ளை ஒளிப்படவியலில், நல்ல ஒளி அமைப்பு, வண்ணச் சமநிலை மற்றும் ஒளிப்படவியலின் நுட்பங்கள் பயன்படுத்தப்படுகின்றன, அவை ஒளிப்படங்களுக்கு அழகையலையும் தனித்துவத்தையும் சேர்க்கின்றன. பிள்ளைகளின் முகம், கண்கள், உடல் மொழி போன்றவற்றை கவனத்தில் கொண்டு ஒளிப்படம் எடுப்பதன் மூலம், ஒரு குழந்தையின் உணர்வுகளை வெளிப்படுத்துவது , குழந்தை ஒளிப்படவியலின் முக்கிய நோக்கம் ஆகும். மேலும் பிள்ளை ஒளிப்படவியல் மூலம், ஒரு பிள்ளையின் வளர்ச்சியின் தொடக்கம் முதல் கடைசி வரை பதிவு செய்து, எதிர்காலத்தில் அதை ஒரு நினைவுக் கலைக்கூடமாக பயன்படுத்தலாம். 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தமிழ்நாடு முன்னாள் படைவீரர்கள் கழகம்

**தமிழ்நாடு முன்னாள் படைவீரர்கள் கழகம்**  (*The Tamil Nadu Ex-Servicemen's Corporation limited*) (சுருக்கமாக:**TEXCO**) என்பது தமிழ்நாட்டைச் சேர்ந்த முன்னாள் படைவீரர்களின் மறுவாழ்வுக்குத் தேவையான உதவிகளை வழங்கும் நோக்கத்துடன் 28 சனவரி 1986 அன்று நிறுவப்பட்ட ஒரு தமிழ்நாடு அரசுக்குச் சொந்தமான நிறுவனம் ஆகும்.

இந்நிறுவனம் முன்னாள் படைவீரர்களுக்கும், அவர்களைச் சார்ந்தவர்களுக்கும் ஒப்பந்த வேலைவாய்ப்பை வழங்குகிறது: இந்நிறுவனம் மாநில அரசுத் துறைகள், மாநில பொதுத்துறை நிறுவனங்கள், மத்திய அரசுத் துறைகள் மற்றும் மத்திய அரசின் பொதுத்துறை நிறுவனங்களுடன் ஒப்பந்தங்களில் கையெழுத்திடுகிறது, இதன் மூலம் பாதுகாப்புக் காவலர்கள், தலைமைப் பாதுகாப்புக் காவலர்கள், உதவி மேற்பார்வை அதிகாரிகள், திட்ட அதிகாரிகள், ஓட்டுநர்கள், துப்பாக்கி ஏந்தியவர்கள் மற்றும் இளைய உதவியாளர்கள் போன்ற பணியாளர்களை வழங்குகிறது.

முன்னாள் படைவீரர்களின் நலனுக்காக, TEXCO போன்ற மாநில முன்னாள் படைவீரர் கழகத்தை உருவாக்குவதற்காக அப்போதைய பாதுகாப்புத் துணை அமைச்சர் கே. பி. சிங் தியோ தலைமையில் அமைக்கப்பட்ட குழுவின் பரிந்துரைகளின் அடிப்படையில், தமிழ்நாடு முன்னாள் படைவீரர் கழகம் துவக்கப்பட்டது.  28 சனவரி 1986 அன்று பொதுத்  (முன்னாள் படைவீரர்)  துறையானது அரசாணை எண் G.O.Ms.No. 889/நாள்: 07.05.1985ன் படி இந்நிறுவனம் தமிழ்நாடு அரசால் அங்கீகரிக்கப்பட்டது. இந்த நிறுவனம் 1956 நிறுவனங்கள் சட்டட்தின் கீழ் பதிவு செய்யப்பட்டது. (பதிவு எண் 12609 /1986, நாள் 12.02.1986).

## நோக்கங்கள்
* தமிழ்நாட்டைச் சேர்ந்த முன்னாள் படைவீரர்களுக்கு (இனிமேல் முன்னாள் படைவீரர்கள் / அவர்களைச் சார்ந்தவர்கள் என்று குறிப்பிடப்படுவார்கள்) திட்டமிடல், நிதி உதவி பெறுதல் / பல்வேறு வணிக நிறுவனங்களைத் தொடங்குதல் மற்றும் நடத்துதல் மற்றும் முன்னாள் படைவீரர்களின் மீள்குடியேற்றம் / மறுவாழ்வுக்காக அவற்றை நிறுவுவதில் தேவையான உதவிகளை வழங்குதல்.
* முன்னாள் படைவீரர்கள் மற்றும் அவர்களைச் சார்ந்தவர்களின் நலன் மற்றும் பொருளாதார மேம்பாட்டிற்காக பல்வேறு திட்டங்களை வகுத்து செயல்படுத்துதல்.
* முன்னாள் படைவீரர்கள் மற்றும் அவர்களைச் சார்ந்தவர்களிடையே தொழில் முனைவோரை ஊக்குவித்தல்.

## பணிகள்
அரசு நிறுவனங்கள் / துறைகள் / பொதுத்துறை நிறுவனங்கள் மற்றும் சங்கங்களின் தேவைகளின் அடிப்படையில் தொழில்துறை பாதுகாப்பு மற்றும் பிற தொடர்புடைய சேவைகளை வழங்குதல்.
கணக்காளர், கணினி இயக்குபவர், விடுதி காப்பாளர், செவிலியர் உதவியாளர், எழுத்தர்கள், தட்டச்சர், தொலைத்தொடர்பு இயக்குநர்கள், மருந்தாளுநர், ஆட்டோ மொபைல் பழுது நீக்குநர், ஓட்டுநர்கள், தீயணைப்புப் படை வீரர்கள், வங்கியில் துப்பாக்கி காவலர்கள் போன்ற பாதுகாப்பு ஏற்பாடுகள் மற்றும் பிற மனித சக்தியை வழங்குதல் மற்றும்  நகரங்களில் கட்டண வாகன நிறுத்துமிட அமைப்பை நிர்வகித்தல் அடங்கும்.
## முகவரி
தமிழ்நாடு முன்னாள் படைவீரர்கள் கழகம் (Tamil Nadu Ex Servicemen's Corporation Limited)

பிளாக் எண் 77, கதவு எண் 18/13,

7வது தெரு, நந்தனம் விரிவாக்கம்,

சென்னை-600035
## வெளி இணைப்புகள்
*https://texco.tn.gov.in/
* முன்னாள் படைவீரர்களுக்கான கையேடு 2012-13
* All India Forum of Ex-Servicemen in Public Sector Enterprises

## மேற்கோள்கள்

பகுப்பு:தமிழ்நாடு அரசின் அமைப்புகள்
பிரிதம் சிங்

**பிரிதம் சிங்** (*Pritam Singh*, பிறப்பு:2 ஆகத்து 1976), சிங்கப்பூர் நாடாளுமன்றத்தின் முன்னாள் எதிர்க்கட்சி தலைவரும், சிங்கப்பூர் பாட்டாளிக் கட்சியின் பொதுச் செயலாளரும், வழக்கறிஞரும், எழுத்தாளரும் ஆவார். இவர் 2011ஆம் ஆண்டு முதல் அல்ஜூனிட் குழு பிரதிநிதித்துவ தொகுதியிலிருந்து தேர்ந்தெடுக்கப்பட்டு சிங்கப்பூர் நாடாளுமன்ற உறுப்பினராக உள்ளார். இவர் சிங்கப்பூர் தேசியப் பல்கலைக்கழகத்தில் இளங்கலைப் பட்டம் பெற்று இலண்டன் மன்னர் கல்லூரியில் முதுகலைப் பட்டம் பெற்றவர். பின் சிங்கப்பூர் மேலாண்மை பல்கலைக்கழகத்தில் சட்டப் படிப்பு முடித்துவர். 

## 2025 பொதுத்தேர்தல்

2025 சிங்கப்பூர் பொதுத்தேர்தலில் பிரீதம் சிங்  சிங்கப்பூர் பாட்டாளிக் கட்சியின் சார்பாக அல்ஜூனிட் குழு பிரதிநிதித்துவ தொகுதியிலிருந்து சிங்கப்பூர் நாடாளுமன்றத்திற்கு போட்டியிடுகிறார்.

## சொந்த வாழ்க்கை
பஞ்சாபி சீக்கிய வம்சாவளியியில் பிறந்தவர் பிரீதம் சிங். 2012ஆம் ஆண்டில் லல்லீன் கௌர் வாலியாவை மணந்தார். இத்தம்பதியருக்கு 2 மகள்கள் உள்ளனர்.

## மேற்கோள்கள்

## வெளி இணைப்புகள்
* பிரிதம் சிங்கின் இணையதளம்
*Pritam Singh on Parliament of Singapore
*Workers' Party of Singapore profile

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:சிங்கப்பூர் அரசியல் தலைவர்கள்
சிங்கப்பூர் நாடாளுமன்ற உறுப்பினர்கள்
பகுப்பு:சிங்கப்பூர் அரசியல்வாதிகள்
பகுப்பு:இந்திய வம்சாவளி சிங்கப்பூர் மக்கள்
மொச்சோகிடே

**மொச்சோகிடே** (*Mochokidae*) என்பது கெளிறு மீன் குடும்பமாகும் (சைலுரிபார்மிசு வரிசை). இவை கீச்சொலி மீன்கள் என்று அழைக்கப்படுகின்றன. மேலும் இவை தலைகீழ் கெளிறு மீன்கள் என்றும் அழைக்கப்படுகின்றன (இருப்பினும் அனைத்து இனங்களும் தலைகீழாக நீந்துவதில்லை). ஒன்பது பேரினங்களின் கீழ் சுமார் 200 வகையான மச்சக்கெண்டைகள் உள்ளன. அனைத்து கெளிறு மீன்களும் ஆப்பிரிக்கா நன்னீர் இனங்கள் ஆகும்.

மொச்சோகிடே சிற்றினங்கள் மூன்று இணை முகத்தாடிகளைக் கொண்டுள்ளன. சில நேரங்களில் நாசியில் தாடி இல்லை. சிபுகத்துக்குரிய தாடி கிளைத்துக் காணப்படலாம். உதடுகள் *அடோபோச்சிலசு*, *சிலோக்லானிசு*, *யூச்சிலிச்ச்திசு* ஆகியவற்றில் உறிஞ்சும் வாயாக மாறியுள்ளது. கொழுப்பு துடுப்பு பொதுவாக மிக நீளமாக இருக்கும். முதுகு, மார்பக துடுப்புகள் பொதுவாக வலுவான, பூட்டுதல் பொறிமுறையுடன் கூடிய முள்ளெலும்புகளைக் கொண்டுள்ளன. இவை  செமீ (28 அங்குல SL) நீளம் வரை வளரக்கூடியவை. இந்த குழுவில் *சைனோடோண்டிசு* *நிக்ரிவென்டிரிசு*, *சினோடோன்டிசு ஏஞ்சலிக்கசு*, *சினோடோன்டிசு மல்டிபங்டாட்டசு* போன்ற பல அதிகம் அறியப்பட்ட உயிரினங்களும் உள்ளன.

## மேற்கோள்கள்

## வெளியிணைப்புகள்
Tree of Life Mochokidae

பகுப்பு:மீன் குடும்பங்கள்
பகுப்பு:கெளிறு மீன்
பகுப்பு:ஆப்பிரிக்க உயிரினங்கள்
இராஜ்யோத்சவ விருது

**இராஜ்யோத்சவ பிரசஸ்தி** (Rajyotsava Prashasti) அல்லது **இராஜ்யோத்சவா விருது** என்பது இந்தியாவின் கருநாடக மாநிலத்தின் இரண்டாவது மிக உயர்ந்த குடிமை விருதாகும். கர்நாடக அரசு நிறுவப்பட்ட  நவம்பர் 1 அன்று ஆண்டுதோறும் இவ்விருது வழங்கப்படுகிறது. மேலும் இது கர்நாடக மாநில நாளாகவும் கொண்டாடப்படுகிறது.

இந்த விருதுகள் ஒவ்வொரு ஆண்டும் நவம்பர் 1 ஆம் தேதி கர்நாடக முதலமைச்சரால் பெங்களூரில் வழங்கப்படுகின்றன. ஒவ்வொரு விருதும்  100,000 பரிசுத் தொகையும், 20 கிராம் தங்கப் பதக்கம் மற்றும் ஒரு பாராட்டுப் பத்திரத்தை உள்ளடக்கியது. அதோடு, அரசாங்கம் கடந்த காலங்களில் தகுதியான விருது பெற்றவர்களுக்கு வணிக நிலங்களையும் ஒதுக்கியுள்ளது. 

## வரலாறு
கருநாடக இராஜ்யோத்சவா விருது 1966 ஆம் ஆண்டு கருநாடக குடிமக்களுக்கு கலை, கல்வி, தொழில், இலக்கியம், அறிவியல், விளையாட்டு, மருத்துவம், சமூகப்பணி மற்றும் பொது விவகாரங்கள் உள்ளிட்ட பல்வேறு துறைகளில் அவர்களின் சிறப்பான பங்களிப்பை அங்கீகரிக்கும் விதமாக வழங்கப்பட்டது. கர்நாடக குடிமக்களாக இல்லாத ஆனால் கருநாடகாவிற்கு பல்வேறு வழிகளில் பங்களித்த சில புகழ்பெற்ற நபர்களுக்கும் இது வழங்கப்பட்டுள்ளது. இந்த விருது 1977, 1978, 1979, 1980 மற்றும் 2009 ஆம் ஆண்டுகளில் வழங்கப்படவில்லை. 

## மேற்கோள்கள்

## வெளி இணைப்புகள்
*List of Rajyotsava Awardees at the Official website of Govt of Karnataka.

பகுப்பு:பரிசுகளும் விருதுகளும்
தி. சதாசிவ ஐயர் (நீதிபதி)

**சர் தியாகராஜ சதாசிவ ஐயர்** (*Sir Thyagaraja Sadasiva Iyer*) (23 ஜூன் 1861-1 டிசம்பர் 1927) ஓர் இந்திய நீதிபதியும் மற்றும் பிரம்மஞான சபையைச் சேர்ந்தவரும் ஆவார். இவர் 1905 முதல் 1910 வரை திருவிதாங்கூரின் தலைமை நீதிபதியாகப் பணியாற்றினார். சென்னை மாகாணத்தின் இந்து சமய அறநிலையத் துறையின் முதல் தலைவராகவும் இருந்தார்.

## இளமை வாழ்க்கை
சதாசிவன் 1861 ஜூன் 23 அன்று தமிழ்நாட்டின் கும்பகோணத்தில் ஒரு தமிழ் பிராமணக் குடும்பத்தில் நோபல் பரிசு பெற்ற ச. வெ. இராமனின் தந்தைவழி உறவினரான மாங்குடி தியாகராஜா அய்யருக்கு பிறந்தார். கும்பகோணம் மற்றும் சென்னையில் கல்வி பயின்ற இவர் இந்து சட்டத்தில் தேர்ச்சி பெற்றார். நீதிபதி தி. பரமசிவ ஐயர் இவரது தம்பி ஆவார். கன்னட நாடக ஆசிரியர் த. ப. கைலாசம் இவரது பேரனாவார்.

## நீதித்துறை வாழ்க்கை
சென்னை உயர் நீதிமன்றத்தில் வழக்கறிஞராக சேருவதற்கு முன்பு திருவிதாங்கூர் திவானாக பணியாற்றிய த. இராமராவிடம் பயிற்சியாளராக தனது நீதித்துறை வாழ்க்கையைத் தொடங்கினார். 1887இல் மதுரை மாவட்ட நீதிபதியாகவும், திருநெல்வேலி மாவட்ட நீதிபதியாகப் பணியாற்றிய சதாசிவ ஐயர் 1905இல் துணை நீதிபதியாக நியமிக்கப்பட்டார். 1905 ஆம் ஆண்டில், திருவிதாங்கூர் உயர்நீதிமன்றத்தின் தலைமை நீதிபதியாக நியமிக்கப்பட்டு, 1910 வரை பணியாற்றினார். பின்னர் பிரித்தனியச் சேவைக்கு திரும்பினார். மேலும் ஒடிசாவின் கஞ்சாம் மாவட்ட மற்றும் அமர்வு நீதிபதியாக நியமிக்கப்பட்டார். 1912 ஆம் ஆண்டில், சென்னை உயர்நீதிமன்றத்தின் கூடுதல் நீதிபதியாக சதாசிவ ஐயர் நியமிக்கப்பட்டார். 1912 முதல் 1921 இல் ஓய்வு பெறும் வரை பணியாற்றினார். 1915இல் சென்னை தேசிய இந்திய சங்கத்தின் துணைத் தலைவராகத் தேர்ந்தெடுக்கப்பட்டார்.

1921 ஆம் ஆண்டில், பனகல் அரசர் தலைமையில் ஏற்படுத்தப்பட்ட நீதிக் கட்சி அரசாங்கத்தால் புதிதாக நிறுவப்பட்ட இந்து சமய அறநிலையத் துறையின் தலைவராக நியமிக்கப்பட்டார். 1921 ஆம் ஆண்டின் பிரித்தானிய அரசரின் பிறந்தநாள் மரியாதைகள் பட்டியலில் இவருக்கு மரியாதை செய்யப்பட்டது.

## பிரம்மஞான சபை
சதாசிவ ஐயர் பிரம்மஞான சபையின் செயலில் உறுப்பினராக இருந்தார். சபையின் பல கூட்டங்களுக்குத் தலைமை தாங்கி, அதன் இந்தியப் பிரிவின் பொதுச் செயலாளராக பணியாற்றினார். 1918 ஆம் ஆண்டில், அன்னி பெசண்ட் மற்றும் சுயாட்சி இயக்கத்தின் தலைவர்கள் மதனப்பள்ளியில் வூட்ஸ் கல்லூரியை முதல் தேசிய பல்கலைக்கழகமாக நிறுவினர். இரவீந்திரநாத் தாகூர் அதன் வேந்தராகவும், சதாசிவ ஐயர் அதன் துணைவேந்தராகவும், நியமிக்கப்பட்டனர்.

## இறப்பு
சதாசிவ ஐயர் தனது 66வது வயதில் 1927 டிசம்பர் 1 அன்று சென்னையில் காலமானார்.

## குடும்பம்
சதாசிவ ஐயர் தனது தாய்வழி உறவினரான மங்களம்மாளை மணந்தார். இந்த தம்பதிக்கு விசுவநாதன், கிருஷ்ணமூர்த்தி, தியாகராஜன், சுவாமிநாதன் மற்றும் இராமச்சந்திரன் ஆகிய ஐந்து மகன்களும், பாலம்மாள், சியாமளா மற்றும் பார்வதி ஆகிய மூன்று மகள்களும் இருந்தனர். திவான் பகதூர் ஆர். வி. சீனிவாச ஐயர் இவரது மைத்துனர் ஆவார்.

## மேற்கோள்கள்

### நூல்கள்

* 
* 

பகுப்பு:திருவாரூர் மாவட்ட மக்கள்
பகுப்பு:1927 இறப்புகள்
பகுப்பு:1861 பிறப்புகள்
பகுப்பு:கருநாடக உயர் நீதிமன்ற நீதிபதிகள்
இந்து சமயத்தின் புனித தாவரங்கள்

இந்து சமயத்தில் புனித தாவரங்களாக கருதப்படுவைகளின் பட்டியல் பின்வருமாறு:

* ஆலமரம் - ஆலமர் செல்வன் என்பது ஆல் என்று சொல்லக் கூடிய மரத்தின் கீழ், மனித வடிவோடு இருக்கின்ற சிவ பெருமான் ஆவார். **ஆலமர் செல்வன்** குறித்து சிறுபாணாற்றுப்படை 96-97, கலித்தொகை-81 மற்றும் புறநானூறு 198 பாட;ல்களில் கூறப்பட்டுள்ளது.சிவபெருமான் தட்சிணாமூர்த்தி வடிவம் கொண்டு, ஆலமரத்தடியில் அமர்ந்து சனகாதி முனிவர்களுக்கு பிரம்ம வித்தையை மௌன குருவாக கற்றுக் கொடுத்தார் என இந்து தொன்மவியல் சாத்திரங்கள் கூறுகிறது.  . 

* அரச மரம் -  நீர் நிலைகளில் அருகில் அரசமரத்தடியில் உள்ள நாகர்களுடன் கூடிய  பிள்ளையாரை மூன்று முறை வலம் வந்து வழிபடுவது தமிழர்களின் மரபாகும். அரச மரத்தடியில் கௌதம புத்தர் தவமிருந்து  போதி எனும் அறிவொளி பெற்றதால்,  பௌத்தர்கள் அரச மரத்தை போதி மரத்தை வழிபடுபவர். 

* வேப்ப மரம் - காளியின் வடிவமாக வேப்ப மரம் பார்க்கப்படுகிறது. அம்மை கண்டவர்கள் வேப்ப இலை கொத்தைக் கொண்டு உடலில் வருடிவிடுவது வழக்கம். மேலும் அம்மை நீங்கிய பிறகு வெயிலில் சூடுபடுத்திய நீரில் வேப்ப இலைகளை போட்டு குளிப்பது தமிழரின் மரபு. 

* வில்வம் மரம் - முக்கூறுகளைக் கொண்ட வில்வ இலை திரிசூலத்தின் குறியீடாகக் கருதப்படுகிறது. இது இச்சா சக்தி, ஞான சக்தி, கிரியா சக்திகளைக் குறிக்கிறது. வில்வ இலைகலைக் கொண்டு சிவபெருமானை பூஜிப்பது என்பது இந்துக்களின், குறிப்பாக சைவர்களின் மரபாகும். 

* துளசி - பெருமால், இராமர், கிருஷ்ணர்,  அனுமன், சக்கரத்தாழ்வார் போன்ற  வைணவக் கோயில்களில், துளசி இலைகளால் அருச்சனை செய்து துளசி இலைகளாலான மாலைகள் அணிவிப்பர். மேலும் துளசி இலைகளுக்கு மருத்துவ குணம் உண்டு.

* ருத்திராட்ச மரம் - சிவனடியார்கள் உருத்திராட்ச கொட்டைகளாலான மாலை அணிந்து கொள்வதுடன், சிவபெருமானுக்கும் ருத்திராட்ச மாலைகள் அணிவப்பர். 

* நெல்லி மரம் - விஷ்ணுவின் அம்சமாக வைணவர்கள் கருதுகிறார்கள். எனவே நெல்லி மரத்தின் வேர்களில் நீரைத் தெளித்து, நெல்லி மரத்தைச் சுற்றி நூலை கட்டி, மரத்தை வலம் வந்து வணங்குவார்கள்.  

* சந்தன மரம் - நல்வாழ்வின் தெய்வமான இலக்குமி  சந்தன மரத்தில் உறைவதாக இந்துக்களின் நம்பிக்கை.  எனவே சந்தன மரத்தை *ஸ்ரீகந்தா* என்றும் அழைப்பர்..

* மா மரம் - மா மரத்தின் மா இலைகள் புனிதமானவை. வேதச் சடங்குகளில்  நூலால் வடிவாகக் கட்டப்பட்ட நீர் நிறைந்த செப்புக் கும்பங்களின் மீது தேங்காய் வைத்து, பின் தேங்காயைச் சுற்றி  மாவிலைகள் வைப்பர். சடங்கு முடிந்த பின்னர் கும்பங்களில் உள்ள புனித நீரை மாவிலைகளைக் கொண்டு பக்தர்கள் மீது தெளிப்பர்.

* வாழை - இந்து சமயச் சடங்குகளிலும், பூஜை வழிபாட்டிலும்  வாழை இலைகள் மற்றும் வாழைப்பழங்கள் முக்கிய இடம் பெற்றுள்ளது.

* தென்னை - தென்னை மரத்திலிருந்து விளையும் தேங்காய் இந்து சமய வழிபாட்டில் முக்கிய இடம் பெற்றுள்ளது. மேலும் இந்து சமய சடங்குகள் மற்றும் விழாக்களின் போது கோயில் மற்றும்  வீடுகளில் மங்களகரமாக இருப்பதற்கு தென்னம்பாளை தோரணமாக தொங்க விடப்படுகிறது. சிவன், காளி, முருகன் போன்ற உக்கிரமான தெய்வங்களுக்கு இளநீரால்  அபிசேகம் செய்யப்பயன்படுகிறது.
 
* எலுமிச்சை - மஞ்சள் நிறத்தில் மங்களகரமாக கருதப்படும் எலுமிச்சைப் பழங்கள் இந்து சமய வழிபாடுகளில் அதிகம் பயன்படுத்தப்படுகிறது. குறிப்பாக உக்கிரமான துர்கை, காளி, பைரவர் போன்ற தெய்வங்களுக்கு எலுமிச்சை பழங்களைக் கொண்டு மாலையாக அணிவிப்பது வழக்கம். மேலும் பெரியவர்களை காணச் செல்லப் போது அவர்தம் கையில் எலுமிச்சை பழங்கள் கொடுப்பது தமிழர்களின் பண்பாடாகும்.

*தலவிருட்சம் - கோயில் மரம்.

## இதனையும் காண்க
* இந்து சமயத்தில் துளசி வழிபாடு
## மேற்கோள்கள்

பகுப்பு:இந்து சமய புனித மரங்கள்
பீமவ்வா சில்லேக்யாதரா

**பீமாவ்வா தொத்தபாலப்பா சில்லேக்யாதாரா** (*Bhimavva Doddabalappa Shillekyathara*) என்பவர் கர்நாடகா கொப்பல் மாவட்டத்தைச் சேர்ந்த பொம்மலாட்டக்காரர் ஆவார். இவருக்கு 96 வயதாகிறது. இவர் கடந்த ஏழு பதின்ம ஆண்டுகளாக தொகாலு கோம்பேயாட்டா நிகழ்ச்சியை நடத்தி வருகிறார். தொகாலு கோம்பேயாட்டா என்பது கதைகூறலுக்குப் பயன்படுத்தப்படும் ஒரு பாரம்பரியக் கலை வடிவமாகும். இந்த வகையான பொம்மலாட்டம் பெரும்பாலும் இராமாயணம் மற்றும் மகாபாரதக் காவியங்களிலிருந்து கதைகளை விவரிக்கிறது. 2025 ஆம் ஆண்டில் இந்தியாவின் ஒன்றிய அரசிடமிருந்து இந்தியாவின் நான்காவது மிக உயர்ந்த குடியியல் விருதான பத்மஸ்ரீ விருது இவருக்கு வழங்கப்பட்டுள்ளது.

## தொடக்க கால வாழ்க்கை மற்றும் தொழில்
கர்நாடக மாநிலத்தின் கொப்பள் மாவட்டத்தில் உள்ள மொரனாலா கிராமத்தைச் சேர்ந்தவர் சில்லேக்யாதாரா. இவர் ஒரு நூற்றாண்டுக்கும் மேலாக தொகாலு கோம்பேயாதாவின் பாதுகாவலர்களாக இருந்த ஒரு குடும்பத்தைச் சேர்ந்தவர். பாரம்பரியத்தைத் தொடர இளைய தலைமுறையினருக்கு பயிற்சி அளிப்பதிலும் அவர் கவனம் செலுத்தியுள்ளார்.

## மேற்கோள்கள்


பகுப்பு:பத்மசிறீ விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கர்நாடக நபர்கள்
ராகவி (தொலைக்காட்சித் தொடர்)

**ராகவி** என்பது சன் தொலைக்காட்சியில் மே 19, 2025- இல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இந்தத் தொடரை சன் என்டர்டெயின்மெண்டும் *ஷாக் ஸ்டுடியோஸ்* நிறுவனமும் இணைத்து தயாரிக்கிறது. கிருஷ்ணா, ஸ்ருதி ராஜ்ஆகியோர் முதன்மைக் கதாப்பாத்திரங்களில் நடிக்கின்றனர்.

## மேற்கோள்கள்

பகுப்பு:சன் தொலைக்காட்சி நிகழ்ச்சிகள்
பச்சிளம் பிள்ளை ஒளிப்படவியல்

**பச்சிளம் பிள்ளை ஒளிப்படவியல்** *(Newborn Photography)* என்பது,  புதிதாகப் பிறந்த பிள்ளைகளின் ஒளிப்படம் எடுப்பது ஒளிப்படவியலின் துணைப்பிரிவாகும். பிள்ளைகளின் முதல் சில வாரங்களில் அவர்கள் தூங்கிக் கொண்டிருக்கும் போது, அல்லது மெதுவாக தோன்றெழில் செய்யும் போது, அவர்களின் அழகான தருணங்களை படம்பிடிப்பதாகும். இது ஒரு கலை போன்றது, மேலும் புதிதாகப் பிறந்த பிள்ளைகளுடன் வேலை செய்ய அனுபவம் தேவை. கூடுதலாக, புதிதாகப் பிறந்த பிள்ளையின் நிகழ்வின் போது எடுக்கப்படும் ஒளிப்படங்கள், தலைமுறை தலைமுறையாகக் கடத்தப்படக்கூடிய ஒரு பாரம்பரியப் பொருட்களாக மாறும். புதிதாகப் பிறந்த பிள்ளைகளின் ஆரம்ப நாட்களின் விரைவான தருணங்களைப் படம் பிடிப்பதால், புதிதாகப் பிறந்த பச்சிளம் பிள்ளை ஒளிப்படவியல் பெற்றோரின் இதயங்களில் ஒரு சிறப்பு இடத்தைப் பிடித்துள்ளது. 

## குறிப்புகள்
* பிள்ளையின் முதல் 2 வாரங்களுக்குள், குறிப்பாக அவர்கள் அதிகமாக தூங்கும் போது ஒளிப்படம் எடுப்பது சிறந்தது எனப்படுகிறது. 
* மென்மையான துணிகளால் குழந்தைகளை போர்த்தி, தூங்கும் போது, அல்லது மெதுவாக பாவிப்புடன் ஒளிப்படம் எடுக்கலாம். 
* குழந்தையின் தோரணைகள் மற்றும் முகபாவனைகள் எப்படி இருக்க வேண்டும் என்பதைப் பொறுத்து, ஒளிப்படம் எடுக்கலாம்.

புதிதாகப் பிறந்த குழந்தைகளின் ஒளிப்படவியல் அமர்வுகள் 2-3 மணிநேரம் வரை இருக்கும், பொதுவாக, அந்த நேரத்தில் ஒரு சிறிய பகுதி மட்டுமே ஒளிப்படம் எடுப்பதற்கு செலவிடப்படுகிறது. எஞ்சியுள்ள நேரத்தில், தேவைப்படும்போது குழந்தைக்கு உணவளிக்க இடைவேளை எடுப்பதற்கும், அணையாடைகளை மாற்றுவதற்கும், இடையில் குழந்தையை வெவ்வேறு நிம்மதியாக உணர துணியால் சுற்றுவது மற்றும் உடைகளை அணிவதற்கும் தூங்க வைப்பதற்கும் ஒதுக்கப்படுகிறது. 

## இவற்றையும் காண்க
* பிள்ளை ஒளிப்படவியல்
* குடும்ப ஒளிப்படவியல்
 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
குமார் பாகுலேயன்

**குமார் பகுலேயன்** (*Kumar Bahuleyan*) 1954-ஆம் ஆண்டு சென்னை மதராசு மருத்துவக் கல்லூரியில் எம்பிபிஎஸ் பட்டம் பெற்ற முதல் கேரளத்தினைச் சேர்ந்த மருத்துவ நிபுணர் ஆவார். இவர் 1962 & 1964-ஆம் ஆண்டுகளில் இங்கிலாந்தில் எஃப்ஆர்சிஎஸ் (எடின்பரோ) மற்றும் எஃப்ஆர்சிஎஸ் (கிளாஸ்கோ) பட்டங்களைப் பெற்றார். மேலும் அமெரிக்காவில் தனது முதுநிலை மருத்துவப் படிப்பினை முடித்தார். மருத்துவர் பகுலேயன் கேரள மாநிலத்தின் முதல் நரம்பியல் அறுவை சிகிச்சை நிபுணர் ஆவார். திருவனந்தபுரம் அரசு மருத்துவக் கல்லூரியில் நரம்பியல் அறுவை சிகிச்சையில் உதவிப் பேராசிரியராகப் பணியாற்றிய பின்னர் 1964-ஆம் ஆண்டு இந்தியப் பாதுகாப்புப் படைகளில் முதல் நரம்பியல் அறுவை சிகிச்சை நிபுணராகச் சேர்ந்தார். பின்னர், நியூயார்க் மாநிலத்தில் உள்ள பஃபலோவுக்குச் சென்று நரம்பியல் அறுவை சிகிச்சை நிபுணராகவும், ஆலோசகராகவும் 1996 வரை பணியாற்றினார். 1998-ஆம் ஆண்டு இந்தோ அமெரிக்கன் மருத்துவமனையைத் தொடங்கி அதன் மூத்த ஆலோசகர் நரம்பியல் அறுவை சிகிச்சை நிபுணராகவும் பின்னர் ஓய்வு பெற்ற பேராசியராகவும் பணியாற்றி வருகிறார்.

## மேற்கோள்கள்

பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:இந்திய மருத்துவர்கள்
பகுப்பு:இந்திய நரம்பியல் மருத்துவர்கள்
சரவணபவன்

**சரவணபவன்** என்பது தமிழ்க் கடவுள் முருகனின் மறு பெயர்.

சரவணபவன் என்ற பெயரில் உள்ள வேறு கட்டுரைகள்:

* குழித்துறை அஞ்சல் சரவணபவன் கோயில்
* சரவண பவன், உணவகம்
* சி. சரவணபவன், ஈழத்து எழுத்தாளர், இதழாசிரியர்
* ஈ. சரவணபவன், இலங்கை அரசியல்வாதி, பத்திரிகை வெளியீட்டாளர்
* கனகசபாபதி சரவணபவன், ஈழத்து நூலாசிரியர்
புரோன்கோசெலா நிக்கோபாரிகா

***புரோன்கோசெலா நிக்கோபாரிகா*** (*Bronchocela nicobarica*) என்பது ஓந்தியின் ஒரு சிற்றினமாகும். இது இந்தியாவில் நிக்கோபார் தீவுகளில் மட்டுமே காணப்படும் அகணிய உயிரி ஆகும்.
*புரோன்கோசெலா நிக்கோபாரிகா* கிரேட் நிக்கோபார் தீவு சிற்றினமான *புரோன்கோசெலா டேனியலி*யுடன் இணைந்து காணப்படுகிறது. இதனுடைய சிற்றினப் பெயரானது நிக்கோபார் தீவில் காணப்படுவதை நினைவூட்டுகிறது.
## மேற்கோள்கள்

பகுப்பு:நிக்கோபர் அகணிய உயிரிகள்
பகுப்பு:ஓந்திகள்
பகுப்பு:இந்திய ஊர்வன
பகுப்பு:புரோன்கோசெலா
சிறீ தல்பகிரி அரங்கநாத சுவாமி கோயில்

**சிறீ தல்பகிரி அரங்கநாத சுவாமி கோயில்** (*Sri Talpagiri Ranganadha Swamy Temple*) இந்தியாவின் ஆந்திரப் பிரதேச மாநிலத்திலுள்ள நெல்லூர் நகரத்தில் அமைந்துள்ளது. இக்கோயில் அரங்கநாத சுவாமி கோயில் என்றும் அரங்கநாயகுலூ என்றும் வேறு பெயர்களாலும் அழைக்கப்படுகிறது. விட்டுணுவின் ஓய்வெடுக்கும் வடிவமான அரங்கநாதருக்கு இந்த இந்து கோயில் அர்ப்பணிக்கப்பட்டுள்ளது. நெல்லூரில் உள்ள மிகப் பழமையான கோயில்களில் ஒன்றான இது பென்னா நதிக்கரையில் அமைந்துள்ளது. 12 ஆம் நூற்றாண்டில் கட்டப்பட்டதாக நம்பப்படுகிறது. கோயிலின் பிரதான நுழைவாயிலுக்கு சற்று முன்பு காலிகோபுரம் என்று அழைக்கப்படும் ஒரு பெரிய கோபுரம் உள்ளது. இதன் பொருள் "காற்று கோபுரம்" என்பதாகும். கோபுரம் தோராயமாக 70 அடி உயரம் கொண்டது. இதன் மேல் 10 அடி தங்க முலாம் பூசப்பட்ட கலசங்கள் உள்ளன. இந்தக் கோபுரத்தை எரகுடிபதி வெங்கடாசலம் பந்துலு கட்டினார். ஒவ்வொரு ஆண்டும் மார்ச்-ஏப்ரல் மாதங்களில் (இந்திய நாட்காட்டியின்படி மாறுபடும்) ஒரு பிரமாண்டமான திருவிழா கொண்டாடப்படுகிறது. இத்திருவிழா பிரம்மோத்சவம் என்று அழைக்கப்படுகிறது. 

## மேற்கோள்கள்

## வெளி இணைப்புகள்

பகுப்பு:நெல்லூர் மாவட்டம்
பகுப்பு:ஆந்திரப் பிரதேச இந்துக் கோயில்கள்
பீட்டர் வாலண்டைன்

**பீட்டர் வாலண்டைன்** (*Peter Vallentyne*; பிறப்பு: மார்ச் 25, 1952) ஓர் அமெரிக்க மெய்யியலாளரும் கொலம்பியா நகரில் உள்ள மிசோரி பல்கலைக்கழகத்தில் ஃப்ளோரன்ஸ் ஜி. கிளைன் மெய்யியல் பேராசிரியரும் ஆவார். அவர் ஐக்கிய அமெரிக்கா மற்றும் கனடாவில் இரட்டை குடியுரிமை பெற்றுள்ளார்.

## வாழ்க்கைக் குறிப்பு
வாலண்டைன் 1978-இல் மெக்கில் பல்கலைக்கழகத்தில் தனது இளங்கலைப் பட்டத்தையும், 1984-இல் பிட்ஸ்பர்க் பல்கலைக்கழகத்தில் தனது முனைவர் பட்டத்தையும் பெற்றார். தனது முனைவர் பட்டத்தை டேவிட் கௌதியரின் வழிகாட்டுதலின் பேரிலும் ஷெல்லி ககனின் குறிப்பிடத்தக்க உதவியுடனும் பெற்றார். முன்னதாக அவர் மேற்கு ஒன்ராறியோ பல்கலைக்கழகத்திலும் (1984–88) வர்ஜீனியா காமன்வெல்த் பல்கலைக்கழகத்திலும் (1988-2003) கல்வி கற்பித்து வந்தார்.

வாலண்டைன் நெறிமுறைக் கோட்பாடு மற்றும் அரசியல் தத்துவத்தில் பல்வேறு தலைப்புகளில் கட்டுரைகளை எழுதியுள்ளார். இதில் விளைவுவாதம், ஒப்பந்தவாதம், தார்மீக சங்கடங்கள், பொறுப்பு, சமத்துவம், சுய உரிமை, சுதந்திரம், மற்றும் நீதி ஆகியவை அடங்கும். இடது-சுதந்திரவாத நல்வாழ்விற்கான சம வாய்ப்பு என்ற கொள்கையை ஒரு வகையினை அவர் ஆதரித்து வருகிறார்.

## குறிப்பிடத்தக்க படைப்புகள்
* 
* 
* 
* 

## தரவுகள்
* Peter Vallentyne – CV

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:அமெரிக்க மெய்யியலாளர்கள்
ஐமேக்சு

***ஐமேக்சு*** (IMAX) என்பது உயர்-தெளிவுத்திறன் கொண்ட ஒளிப்படக்கருவி, திரைப்பட வடிவங்கள், திரைப்பட படஞ்சாற்றிகள் மற்றும் திரையரங்குகளின் தனியுரிமை அமைப்பாகும். இது மிகப் பெரிய திரைகள் கொண்டதாகவும், உயரமான விகித அளவு (ஏறக்குறைய 1.43:1 அல்லது 1.90:1) மற்றும் செங்குத்தான அரங்க இருக்கைகள் கொண்டதாகவும் அறியப்படுகிறது. 1.43:1 விகித வடிவமானது தேர்ந்தெடுக்கப்பட்ட சில இடங்களில் மட்டுமே கிடைக்கிறது.

இவ்வடிவத்தினை ஐமேக்சு நிறுவனம் உருவாக்கியது.

## மேற்கோள்கள்

## வெளியிணைப்புகள்
* 
* 

பகுப்பு:ஐமேக்ஸ்
பகுப்பு:முப்பரிமாண படிமம்
பகுப்பு:கனடியக் கண்டுபிடிப்புகள்
பகுப்பு:திரைப்படம் மற்றும் காணொளித் தொழினுட்பம்
பகுப்பு:அரங்குகள்
பிங்க்வில்லா

**பிங்க்வில்லா** என்பது ஒரு இந்திய பொழுதுபோக்கு மற்றும் வாழ்க்கைமுறை தளமாகும்.

## வரலாறு
முன்னாள் மைக்ரோசாப்ட் மென்பொருள் பொறியாளராக பணிபுரிந்த நந்தினி ஷெனாய் மே 2007-ல்  நிறுவினார்.

## மேற்கோள்கள்

## வெளியிணைப்புகள்
* 

பகுப்பு:செய்தி ஊடகம்
லவ் இன்சூரன்ஸ் கம்பெனி

***லவ் இன்சூரன்ஸ் கம்பெனி*** (, சுருக்கமாக **lik**) என்பது வெளிவரயிருக்கும், கற்பனை அறிவியல் நகைச்சுவை தமிழ் திரைப்படமாகும்.

இந்தத் திரைப்படம் 2025 செப்டம்பர் 18இல் திரையரங்குகளில் வெளியாக இருந்தது. ஆனால் அத்தேதியில் வெளியாகவில்லை. தற்பொழுது ஏப்பிரல் 10, 2026இல் வெளியாகவுள்ளது.

## நடிகர்கள்

## இசை

படத்திற்கு பாடல்கள் மற்றும் பின்னணி இசையை அனிருத் அமைத்துள்ளார். அடாவடி என்னும் பாடலில் விக்னேஷ் சிவனின் மகன்கள் உயிர் மற்றும் உலகு சிறப்புத் தோற்றத்தில் நடித்துள்ளனர். 

## குறிப்புகள்

## மேற்கோள்கள்

## வெளியிணைப்புகள்
*

பகுப்பு:அனிருத் ரவிச்சந்திரன் இசையமைத்த திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:பிரதீப் ரங்கநாதன் நடித்த திரைப்படங்கள்
சோனி மியூசிக் இந்தியா

**சோனி மியூசிக் எண்டர்டெயின்மெண்ட் இந்தியா பிரைவேட் லிமிடெட்** என்பது இந்தியாவின் மும்பை, மகாராட்டிரத்தில் சோனி நிறுவனத்தால் இயக்கப்படும் ஒரு இசைப் பதிவு நிறுவனம் ஆகும். இந்நிறுவனம் 1997ல் செயல்பாட்டைத் தொடங்கியது. இது 100% வெளிநாட்டு உரிமையாளர்களைக் கொண்ட இந்தியாவின் முதல் பதிவு நிறுவனமாகும். சோனி ஒரு சப்பானிய நிறுவனமாக இருக்கிறது. டிசம்பர் 2013 முதல் மார்ச் 2020 வரை, வார்னர் மியூசிக் இந்தியா பிரிவு உருவாக்கப்படும் வரை, இந்நிறுவனம் இந்திய மற்றும் தெற்காசிய சந்தைக்கான வார்னர் மியூசிக் குரூப் வெளியீடுகளை விநியோகித்து வந்தது.

சோனி மியூசிக் சவுத், சோனி மியூசிக் இந்தியாவுடன் இணைந்து செயல்படுகிறது. இது தென்னிந்தியத் திரைப்படங்கள் மற்றும் சுயாதீன இசைத்தொகுப்புகளுக்காக குறிப்பாக உருவாக்கப்பட்டது. அவர்கள் தற்போது சென்னையில் இருந்து செயல்படுகிறார்கள்.

## மேற்கோள்கள்

பகுப்பு:சென்னையை மையமாகக் கொண்ட நிறுவனங்கள்
பானிகாதி சட்டமன்றத் தொகுதி

**பானிகாதி சட்டமன்றத் தொகுதி** (Panihati Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இது டம் டம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பால் நிராகரிப்பு அறிகுறி

**பால் நிராகரிப்பு அறிகுறி** (*Milk-rejection sign*) என்பது தாய் தன் குழந்தைக்கு பால் புகட்டும்போது ​​அக்குழந்தை திரும்பத் திரும்ப பாலை குடிக்காமல் நிராகரிக்கும் ஒரு நிலைமையாகும்.  இது ஒரு பொதுவான நிகழ்வு அல்ல. சில சமயங்களில் இந்நிலை மருத்துவ ரீதியிலான ஓர் அறிகுறியாகவும் இருக்கலாம். ஒரு குழந்தை ஒரு குறிப்பிட்ட மார்பகத்திலிருந்து பாலூட்டும் தாயின் பாலை நிராகரிக்கும். இவ்வாறு நிராகரிப்பது சாத்தியமான மார்பக புற்றுநோயின் அடையாளமாக இருக்கலாம்.

## மேற்கோள்கள்

பகுப்பு:மருத்துவ அறிகுறிகள்
பகுப்பு:மார்பக நோய்கள்
நிறம் மாறுபட்ட சிவப்பணு

**நிறம் மாறுபட்ட சிவப்பணு** (*Anisochromia*) என்பது இரத்தத்திலுள்ள சிவப்பு அணுக்களின் (சிவப்பு இரத்த அணுக்கள்) நிற அடர்த்தியில் ஏற்படும் ஒரு குறிப்பிடத்தக்க மாறுபாடாகும். இந்நிலைமை சிவப்பு இரத்த அணுக்களில் காணப்படும் சமமற்ற ஈமோகுளோபின் உள்ளடக்கத்தைக் குறிக்கிறது.

பிற கடுமையான இரத்த சோகை நோய்கள் நிறம் மாறுபட்ட சிவப்பணு குறைபாட்டை ஏற்படுத்தக்கூடும். இரத்தமாற்றம் செய்யப்பட்ட பின்னரும் கூட இந்நிலைமையைக் காண நேரிடலாம். ஏனெனில் பல நபர்களிடமிருந்து வரும் இரத்தப் பொருட்கள் வெவ்வேறு நிறப்பொலிவைக் கொண்டிருக்கலாம். 

## மேற்கோள்கள்

பகுப்பு:மருத்துவ அறிகுறிகள்
பகுப்பு:குருதி நோய்கள்
பகுப்பு:குருதிப் பரிசோதனைகள்
அரசு மறுவாழ்வு மருத்துவ நிறுவனம்

**அரசு மறுவாழ்வு மருத்துவ நிறுவனம்** (*Government Institute of Rehabilitation Medicine*) இந்தியாவின் சென்னையில் உள்ள கே.கே. நகரில் அமைந்துள்ள அரசுக்கு சொந்தமான மருத்துவமனையைக் குறிக்கிறது. 1979 ஆம் ஆண்டில்  நிறுவப்பட்டு தமிழ்நாடு மாநில அரசாங்கத்தால் நிதியளிக்கப்பட்டு நிர்வகிக்கப்படுகிறது. இம்மருத்துவமனை மருத்துவக் கல்வி இயக்குநரகத்துடன் இணைக்கப்பட்டு செயல்படுகிறது. அரசாங்கத்தால் நடத்தப்படும் செயற்கைக் கால்களை உருவாக்கும் ஒரே மையம் என்ற சிறப்புக்குரிய மருத்துவமனையாகவும் திகழ்கிறது.

## வரலாறு
1960 ஆம் ஆண்டின் பிற்பகுதியில், முடநீக்கக்கருவியியல் மற்றும் செயற்கை உறுப்பு பொருத்தலியல் படிப்பில் மூன்று ஆண்டு பட்டயப் படிப்பைத் தொடங்கிய முதல் மாநிலம் தமிழ்நாடு ஆகும். இந்தப் பாடநெறி, அரசு பொது மருத்துவமனையுடன் இணைக்கப்பட்டுள்ள சென்னை மருத்துவக் கல்லூரியின் எலும்பியல் துறையால் நடத்தப்பட்டது. 1979 ஆம் ஆண்டில், அரசு மறுவாழ்வு மருத்துவ நிறுவனம் திறக்கப்பட்டது. இங்கு மாணவர்களுக்கு செயற்கை உறுப்புகள் உருவாக்க பயிற்சி அளிக்கப்பட்டது. 1968 ஆம் ஆண்டில், இந்த நிறுவனம் திருமணமான பெண்களுக்கான மெட்டி (பாரம்பரிய கால் மோதிரங்கள்) போடுவதற்காக வடிவமைக்கப்பட்ட மெட்ராசு பாதத்தை உருவாக்கியது. இந்த வடிவமைப்பை பின்னர் சேதி என்ற மருத்துவர் செய்ப்பூர் பாதத்திற்குப் பயன்படுத்தினார்.

## தற்போதைய நிலை
அரசு மறுவாழ்வு மருத்துவ மருத்துவமனை பல ஆண்டுகளாக இக்கட்டான நிலையில் உள்ளது. 2013 ஆம் ஆண்டு நிலவரப்படி, இந்த நிறுவனத்தில் 12 பணியாளர்கள் மட்டுமே இருந்தனர். முன்னதாக 72 தொழில்நுட்ப வல்லுநர்கள் இருந்தபோதிலும், ஓய்வு காரணமாக உருவான காலியிடங்கள் நீண்ட காலமாக நிரப்பப்படவில்லை. இதன் விளைவாக 64 பணியிடங்கள் காலியாக இருக்கின்றன..

## மேலும் காண்க
* சென்னையில் சுகாதாரச் சேவை
* சென்னை அரசுப் பொது மருத்துவமனை

## மேற்கோள்கள்

பகுப்பு:சென்னையில் உள்ள மருத்துவமனைகள்
காலிஸ்தான் விடுதலைப் படை

**காலிஸ்தான் விடுதலைப் படை** (*Khalistan Liberation Force* (சுருக்கமாக:**KLF**), இந்தியாவின் பஞ்சாப் மாநிலத்தை தனிநாடாகக் கோரி கிளர்ச்சி செய்யும் காலிஸ்தானிகளின் தீவிரவாத இயக்கம் ஆகும்.  இந்த இயக்கத்தை இந்திய அரசு தடை செய்துள்ளது.இதனால் காலிஸ்தான் விடுதலைப் படையின் உறுப்பினர்கள் பெரும்பாலும் கனடா, ஐக்கிய அமெரிக்கா மற்றும் பாகிஸ்தான் நாடுகளில் புலம்பெயர்ந்து இந்தியாவிற்கு எதிரான சதிச் செயல்களில் ஈடுபடுகின்றனர். 
## வரலாறு
1984ல் அமிர்தசரஸ் பொற்கோயிலில் துப்பாக்கி மற்றும் வெடிகுண்டுகளுடன் பதுங்கி இருந்த  பிந்தரன் வாலே  மற்றும் அவர்தம் கூட்டத்தினரை வெளியேற்றுவதற்காக இந்திய அரசு புளூஸ்டார் நடவடிக்கை எடுத்ததது. இதனை அடுத்து 1986ஆம் ஆண்டில் *அரூர் சிங்* தலைமையில் பஞ்சாப் தனி நாடு கோரும் காலிஸ்தான் விடுதலைப் படை நிறுவப்பட்டது. 

1980 மற்றும் 1990களில் காலிஸ்தான் விடுதலைப் படையின்  தீவிரவாதிகள், காஷ்மீர் தனி நாடு கோரும் கிளர்ச்சியாளர்களுடன் இணைந்து  இந்தியாவில் பல குண்டி வெடிப்புகளை நடத்தியது.1991ஆண்டில் காலிஸ்தான் விடுதலைப்படையினர், ருமோனியாவிற்கான இந்தியத் தூதுவர் ஜுலியோ பிரான்சிஸ் ரிபெய்ரோவை புக்கரெஸ்ட் நகரத்திலிருந்து கடத்திக் கொலை செய்தனர்.
## இதனையும் காண்க
* காலிஸ்தான் புலிப் படை
## மேற்கோள்கள்

பகுப்பு:சீக்கிய தீவிரவாத அமைப்புகள்
பகுப்பு:இந்தியாவில் தடைசெய்யப்பட்ட அமைப்புகள்
பகுப்பு:சீக்கிய அரசியல்
பகுப்பு:காலிஸ்தான் இயக்கம்
பகுப்பு:சீக்கியத் தீவிரவாதம்
2016-2017 இந்திய பஞ்சாபில் குறிவைத்து நடத்தப்பட்ட கொலைகள்

**2016-2017களில் இந்திய பஞ்சாபில் குறிவைத்து நடத்தப்பட்ட கொலைகள்** (*2016–17 targeted killings in Punjab, India*), இந்தியாவின் பஞ்சாப் மாநிலத்தில் காலிஸ்தான் விடுதலைப் படையினரால் இந்து மற்றும் கிறித்தவ தலைவர்கள் குறி வைத்துக் கொல்லப்பட்டனர். 
காலிஸ்தான் விடுதலைப் படையினரால் குறி வைத்து கொல்லப்பட வேண்டியர்களின் பட்டியலில் இருந்தவர்களில் 9 பேர் படுகொலை செய்யப்பட்டனர். படுகொலை செய்யப்பட்டவர்களில் 1 ஆர் எஸ் எஸ் தலைவர், 2  சிவ சேனா தலைவர்கள், 1 இந்து சங்கர்ஷ் சேனா தலைவர், 1 கிறித்துவ மத போதகர், 2 தேரா சச்சா சௌதா, 1 நாம்தாரி தலைவர் மற்றும் 1 சிறி இந்து தக்த் தலைவர் அடங்குவர். இப்படுகொலைக்களுக்கு காரணமானவ காலிஸ்தான் விடுதலைப் படையினர் கைது செய்யப்பட்டனர். இந்திய பஞ்சாப் மாநிலத்தில் மதக் கலவரங்களைத் தூண்டுவதற்காகவும் மற்றும்  தீவிரவாதச் செயல்களுக்கு நிதியளித்து உதவியதற்காக பாகிஸ்தான் உளவு நிறுவனமான இன்டர்-சர்வீசஸ் இன்டலிஜென்ஸ் பொறுபேற்க வேண்டும் இந்தியா கூறியது. 
## மேற்கோள்கள்

## வெளி இணைப்புகள்
* 

பகுப்பு:சீக்கியத் தீவிரவாதம்
பகுப்பு:இந்தியாவில் தீவிரவாதம்
பகுப்பு:காலிஸ்தான் இயக்கம்
ஏ. சூர்ய பிரகாஷ்

**ஏ. சூர்ய பிரகாஷ்** (*A. Surya Prakash*) என்பவர் ஒரு இந்திய இதழியலாளர் ஆவார். இவர் பிரசார் பாரதியின் தலைவராகவும் இருந்தவர் ஆவார்.

2025 ஆம் ஆண்டில் சனவரியில் இந்திய அரசாங்கம் இவருக்கு இந்தியாவின் மூன்றாவது உரிய குடியியல் விருதான பத்ம பூசண் விருதினை வழங்கி கௌரவித்தது.

இவர் இந்தியன் எக்சுபிரசு குழுமத்தின் தலைவராகவும் தி பயனியர் குழுமத்தின் செயலாண்மை தொகுப்பாசிரியராகவும் ஆசியா டைம்ஸ் இதழின் இந்தியத் தொகுப்பாசிரியராகவும் ஈநாடு இதழின் அரசியல் பக்கங்களின் தொகுப்பாசிரியராகவும் சீ நியூஸ் குழுமத்தின் தொகுப்பாசிரியராகவும் பணியாற்றியுள்ளார். இவர் *வாட் எய்ல்ஸ் இந்தியன் பார்லிமென்ட்*, *தி எமர்ஜென்சி - இந்தியன் டெமாக்ரசிஸ் டார்க்கெஸ்ட் ஹவர்* ஆகிய இரண்டு நூல்களின் ஆசிரியர் ஆவார். இவர் மைசூரு பல்கலைக்கழகத்தில் சமூகவியலில் முதுகலைப் பட்டத்தைப் பெற்றுள்ளார். தும்கூர் பல்கலைக்கழகத்தில் இலக்கியத்தில் பட்டமும் பெற்றுள்ளார். லோக்பால் எனப்படும் ஊழல் எதிர்ப்பு குறைதீர்ப்பாளரைத் தேர்ந்தெடுப்பதற்கான தேடல் குழுவின் உறுப்பினராகவும் இவர் நியமிக்கப்பட்டார்.

## மேற்கோள்கள்



பகுப்பு:பத்ம பூசண் விருது பெற்றவர்கள்
பகுப்பு:வாழும் மக்கள்